**DIVES IN MISERICÒRDIA**

**JOAN PAU II**

(30 novembre del 1980)

**I. QUI EM VEU A MI, VEU EL PARE (Cf. Jn 14, 9)**

**1. Revelació de la misericòrdia:** Jesús ens ha revelat el Pare de Misericòrdia. Amb Felip (en el comiat, Jn 14): *Sr. mostra’ns el Pare. Qui em veu a Mi, veu el Pare!*

**2. Encarnació de la misericòrdia:** Jesús és la Misericòrdia encarnada, que s’ha encarnat per amor, per la seva “filantropia”. En Jesús es fa visible Déu amb la seva misericòrdia.

La mentalitat contemporània, té certa al·lèrgia fins i tot a la paraula “misericòrdia”, com si no fos mereixedora de la dignitat i la ciència humana. Revelada en Jesús la misericòrdia del Pare, ens el fa veure proper a l’home.

L’Església és cridada a encarnar també la misericòrdia de Déu, de la que l’home i el món contemporani tenen tanta necessitat.

**II. MISSATGE MESSIÀNIC**

**3. Quan Crist va començar a obrar i ensenyar**

Al començar, Jesús a la sinagoga de Natzaret es fa seves les paraules d’Isaïes: *“L’Esperit del Senyor reposa sobre meu..., ell em va ungir per evangelitzar els pobres..., als captius, als cecs, llibertat als oprimits i a proclamar l’any de gràcia del Senyor...”*

Enviats de Joan Baptista: *Sou vós el qui ha de venir o n’hem d’esperar un altre? Aneu i dieu a Joan...: els cecs, coixos..., leprosos, sords, morts..., i els pobres són evangelitzats... (Jesús revela la Misericòrdia de Déu).*

En la seva predicació: Paràbola del Fill pròdig, bon samarità, el servent sense compassió... I en les benaurances: *“Feliços els compassius, Déu se’n compadirà”*

Amb les seves obres mostra misericòrdia envers els qui pateixen: infeliços, pecadors...

**III. L'ANTIC TESTAMENT**

**4. El concepte de «misericòrdia» en l'Antic Testament**

Israel quan sofria i era oprimit, apel·lava a la misericòrdia de Déu... Exemples: David demana perdó i rep la misericòrdia i el perdó. Job apel·la a la misericòrdia de Déu. Esther igualment...

L’apel·lació a la misericòrdia es fa

a.- Mitjançant els profetes. Aquests anunciaven que si el poble es convertia, Déu li tindria misericòrdia... Sempre Déu “veia la misèria del seu poble, sentia el seu crit, coneixia les seves angoixes i l’alliberava...”

b.-Els salms: utilitzen múltiples termes per a indicar aquesta idea de la misericòrdia.

En certa manera misericòrdia i justícia semblen contraposar-se. Difereixen, però no estan enfrontades. De fet la misericòrdia és més poderosa que la justícia... Aquesta és servidora de la caritat. S’integren mútuament.

El fet de ser poble escollit, aquesta elecció el fa hereu de la misericòrdia.

**IV. LA PARÀBOLA DEL FILL PRÒDIG (N. T.)**

**5. Analogia**

La paràbola del Fill Pròdig és el paradigma i és analogia de la misericòrdia de Déu Pare. (Cf. Xerrades a part)

–El fill pròdig significa el comportament del poble d’Israel, ple de ruptures, amb el seu allunyament de Déu, va perdre el dret de fill, i se saciava de misèria, pactava amb les immundícies (porcs). La crida de Déu a retornar, a recuperar la dignitat perduda... Es fa indigne de la dignitat de fill. Si es converteix...el Pare l’espera.

–Més encara significa la gran misericòrdia entranyable de Déu, que en lloc de rebutjar-lo el cerca, l’acull, l’estima... És fidel a la seva paternitat. Es commou, se li tira al coll, no el castiga, anell, sandàlies, vestit nou, festa amb el vedell gras... Àgape en sentit d’amor i de banquet.

**6. Reflexió particular sobre la dignitat humana**

El fill ha perdut la dignitat de fill, però recobra la dignitat humana, per la seva conversió. El pare el fa digne de participar en un àgape. El germà gran no li reconeixia la dignitat de fill ni de treballador

**V. EL MISTERI PASQUAL**

**7. Misericòrdia revelada en la creu i en la resurrecció**

Jesús que va passar pel món fent el bé, i guarint tota malaltia, en canvi fou arrestat, ultratjat, condemnat, flagel·lat, coronat d’espines, clavat a la creu, mort en la creu. No suscita misericòrdia dels homes... El Pare el fa pecat, perquè pogués salvar-nos del pecat...

La mort i la creu no tenen la darrera paraula, ja que acaben en la tomba buida, i la resurrecció. Quina misericòrdia! El misteri pasqual és la culminació de la revelació i actuació de la misericòrdia. La creu de Crist no és encara la última paraula de Déu.

**8. Amor més fort que la mort, més fort que el pecat**

El que era sense pecat “Déu el va fer pecat a favor nostre”. La creu fa plena justícia, i ens revela la misericòrdia. La misericòrdia es revela sobretot als pobres, als qui pateixen, presoners, cecs, oprimits..., pecadors. Ell s’hi identifica: *“Cada vegada que heu fet aquestes coses a un d’aquests..., m’ho heu fet a mi...!”*

Va alenar damunt d’ells i digué: *rebeu l’E. S., als qui perdonareu els pecats...*

**9. La Mare de la Misericòrdia**

–Ella va experimentar la misericòrdia i n’ha participat en el Calvari. És en la Creu que la “misericòrdia i la justícia s’abracen”...

–La Mare de Déu va cantar que la “misericòrdia de Déu dura de generació en generació”, fins a nosaltres.

Per això se la pot anomenar Mare de la Misericòrdia. Ella és cridada a apropar els homes a la Misericòrdia. I mai no ha deixat aquesta tasca, ni quan ha estat assumpta al cel...

**VI. «MISERICÒRDIA... DE GENERACIÓ EN GENERACIÓ»**

**10. Imatge de la nostra generació**

La misericòrdia de Déu dura de generació en generació, fins a la nostra d’avui, que és una generació de canvis profunds, de progrés, informàtica, plena d’ombres i de desequilibris, tensions i amenaces. És una generació especialment necessitada de misericòrdia...

**11. Fonts d'inquietud**

-Possibilitat d’una guerra atòmica, que pot destruir parcialment la humanitat, per via militar. O sense guerra declarada ignorant els drets dels individus...

-Malgrat les declaracions dels drets de l’home, es conculquen aquests drets d’una manera sistemàtica: tortures...

­-Amenaça biològica

-fam, misèria, subdesenvolupament

-Amenaces contra la llibertat humana

**12. N'hi ha prou amb la justícia?**

El sentit de la justícia s’ha desenvolupat a gran escala en el món, i la Doctrina Social de l’Església va per aquest camí en el darrer segle. No obstant, aquesta “justícia” no és suficient, ja que conviu amb l’odi, les enveges, la rancúnia, la venjança. La idea d’aniquilar l’enemic. Preval “ull per ull i dent per dent”...

Així la “justícia” s’allunya de la veritable justícia, i un cop més esdevé veritat que *súmmum ius summa iniuria*...

Falten els valors fonamentals:

* respecte a la vida des de la concepció fins a la mort
* respecte al matrimoni i a la seva unitat indissoluble
* l’estabilitat de la família
* Dessacralització que sovint esdevé deshumanització.

**VII. LA MISERICÒRDIA DE DÉU EN LA MISSIÓ DE L'ESGLÉSIA**

**13. L'Església professa la misericòrdia de Déu i la proclama**

L’Església ha de donar testimoni de la misericòrdia divina i proclamar-la. Meditant la Paraula de Déu, i sobretot celebrant l’Eucaristia i la Penitència. Déu que és amor, no es pot manifestar sinó com a Misericòrdia... Cap pecat humà no pot prevaldre sobre aquests força de la misericòrdia, ni limitar-la.

La misericòrdia és font de conversió: cal viure en estat de conversió que és l’estat de l’home *viator*.

**14. L'Església malda per practicar la misericòrdia**

L’home no només rep i experimenta la misericòrdia, sinó que està cridat a “usar misericòrdia”. *“Feliços els compassius, Déu els compadirà”.* És la vocació cristiana. 70 x 7 (és a dir: sempre).

Practicant la misericòrdia, no solament se’n beneficia el qui la rep, sinó també el qui la dóna. Practicant-la, rebem misericòrdia.

Fent misericòrdia, afavorim

* la igualtat dels homes,
* esborrant les diferències entre ells
* el respecte de tot el que és humà
* la recíproca fraternitat
* la “correcció” de la justícia freda, posant-hi tendresa i sensibilitat
* un món més humà
* el perdó i la reconciliació.
* La solidaritat fraterna

**VIII. ORACIÓ DE L'ESGLÉSIA DELS NOSTRES TEMPS**

**15. L'Església recorre a la misericòrdia divina**

L’Església la proclama i la professa i practica. L’home del nostre temps s’avergonyeix de pronunciar la paraula “misericòrdia”.

L’oració és un crit demanant misericòrdia. És el que va fer Jesús a la Creu: “Pare, perdoneu-los, que no saben el que fan”.